Diari Oficial de la Generalitat Valenciana


Sumari del DOGV 5887, del 06-11-2008 (2008/12094)

RESOLUCIÓ de 27 d'octubre de 2008, de la Direcció General d'Administració Autonòmica, per la qual es convoquen places per a formació d'empleats públics en diferents màsters i títols d'especialistes universitaris en matèria d'educació social, dins del programa Càtedra IVAP Educació Social.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5887

Data del DOGV
:   06-11-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/12226


Data del document
:   27-10-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * manifestació cultural
    * formació en el lloc de treball
    * toxicomania
    * administració regional
    * funcionari
    * treballador social
    * problema social
    * discapacitat
    * concurs administratiu

RESOLUCIÓ de 27 d'octubre de 2008, de la Direcció General d'Administració Autonòmica, per la qual es convoquen places per a formació d'empleats públics en diferents màsters i títols d'especialistes universitaris en matèria d'educació social, dins del programa Càtedra IVAP Educació Social. [2008/12966]
La Conselleria de Justícia i Administracions Públiques, a través de l'Institut Valencià d'Administració Pública (IVAP), està interessada a obrir noves portes a la formació dels empleats públics, i vol buscar-les en la seua col·laboració amb les universitats
La finalitat de la Càtedra IVAP d'Educació Social és contribuir a oferir itineraris de formació que atenguen les necessitats formatives dels empleats públics, en les àrees d'atenció a menors, jóvens, famílies, discapacitats, drogodependents i majors. Aquest tipus d'empleat públic és el motor de progrés i gestió en els distints camps de l'acció social. Per això, cal donar una resposta a una societat que exigeix nous i millors serveis.
Aquesta formació ha de ser un complement entre la major qualificació professional i l'adquisició de complements formatius que amplien les seues carreres professionals, i que possibiliten nous incentius que ajuden a optimitzar els recursos humans existents i afavorisquen la formació d'estudis oficials de postgrau.
El Màster Oficial en Educació i Rehabilitació en Conductes Addictives té com a objecte conéixer el fonament de la conducta additiva, la seua prevenció i factors de risc, així com la intervenció i el tractament d'aquestes.
El Màster Oficial d'Atenció Integral a Persones amb Discapacitat Intel·lectual, té com a objecte dotar el professional d'aptituds que li permeten realitzar una actualització teoricopràctica, des de la perspectiva biospsicosocial, dels conceptes, models i tècniques d'avaluació i intervenció en aquest àmbit.
Els títols d'Especialista Universitari en Prevenció i el d'Especialista en Rehabilitació de Conductes Addictives pretenen capacitar l'alumne professionalment per a exercir una actuació especialitzada en assistència en l'àmbit de les drogodependències dels diferents contextos socials i formatius. Aquests títols d'especialistes universitaris formen part de l'itinerari i estan integrats en el recorregut curricular del Màster Oficial en Educació i Rehabilitació de Conductes Addictives, autoritzat pel Decret 44/2006, de 31 de març, del Consell de la Generalitat Valenciana
El personal que realitze els dos títols propis d'especialistes, per tal d'obtindre el Màster Oficial en Educació i Rehabilitació en Conductes Addictives, només podran sol·licitar-lo si estan en possessió de titulació superior, doctors, llicenciats i diplomats, en finalitzar aquests.
El títol d'Especialista Universitari en Animació Sociocultural té com a objecte l'adquisició de coneixements teòrics i pràctics que els possibilite conéixer els instruments necessaris per a planificar, executar i avaluar programes d'animació sociocultural, i centrar-nos en el context de la intervenció amb menors en situació de risc social.
En virtut de les competències atribuïdes a la Direcció General d'Administració Autonòmica, en matèria de formació, en el Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc convocar places formatives, dins del Programa Càtedra IVAP d'Educació Social en la Universitat Catòlica Sant Vicent Màrtir de València la realització del qual s'ajustarà a les següents
Bases
Primera. Objecte de la Convocatòria
La present Convocatòria té com a objecte oferir places per a formació, per al curs 2008-2010, en els màsters i cursos d'especialistes universitaris següents:
Màster Oficial en Educació i Rehabilitació en Conductes Addictives,
6 places
Màster Oficial d'Atenció Integral a Persones amb Discapacitat Intel·lectual,
15 places.
Títol d'Especialista Universitari en Prevenció de Conductes Addictives,
20 places
Títol d'Especialista Universitari en Rehabilitació de Conductes Addictives,
20 places
Títol d'Especialista Universitari en Animació Sociocultural, 25 places.
Segona. Requisits dels sol·licitants
Per a ser admesos els sol·licitants hauran de reunir els requisits següents:
a) Per a participar en el Màster en Prevenció i Rehabilitació en Conductes Addictives:
1. Ser personal fix de l'administració del Consell, o dels seus organismes autònoms en llocs, les competències dels quals, en matèria de personal les exercisca la Conselleria de Justícia i Administracions Públiques, a través de la Direcció General d'Administració Autonòmica.
2. Estar en possessió del títol de doctor, llicenciat, enginyer, arquitecte, diplomat universitari, arquitecte tècnic, enginyer tècnic o equivalent.
3. Pertànyer als subgrups A1 (abans grup A) i A2 (abans grup B) de l'administració del Consell.
4. Ocupar llocs vinculats a les àrees de menors, drogodependència, i equips tècnics dels jutjats de menors.
b) Per a participar en el Màster en Atenció a Persones amb Discapacitat Intel·lectual:
1. Ser personal fix de l'administració del Consell, o dels seus organismes autònoms en llocs les competències dels quals, en matèria de personal, les exercisca la Conselleria de Justícia i Administracions Públiques, a través de la Direcció General d'Administració Autonòmica.
2. Estar en possessió del títol de doctor, llicenciat, enginyer, arquitecte, diplomat universitari, arquitecte tècnic, enginyer tècnic o equivalent.
3. Pertànyer als subgrups A1 (abans grup A) i A2 (abans grup B) de l'administració del Consell.
4. Ocupar llocs de metges, psicòlegs, psicopedagogs, pedagogs, fisioterapeutes, ATS/DUI, ETAR (que hagen superat el pla d'ocupació), TEMEM i treballadors socials.
c) Per a participar en el Curs d'Especialista Universitari en Prevenció de Conductes Addictives i Especialista Universitari en Rehabilitació en Conductes Addictives:
1 Ser personal fix de l'administració del Consell, o dels seus organismes autònoms en llocs les competències dels quals, en matèria de personal, les exercisca la Conselleria de Justícia i Administracions Públiques, a través de la Direcció General d'Administració Autonòmica.
2. Estar en possessió del títol de batxiller, formació professional de segon grau, accés a la Universitat per a majors de 25 anys o equivalent.
3. Pertànyer al grup C1 (abans grup C). de l'administració del Consell.
4. Ocupar llocs vinculats a les àrees de menors, drogodependència, i equips tècnics dels jutjats de menors.
d) Per a participar en el Curs d'Especialista Universitari en Animació Sociocultural:
1. Ser personal fix de l'administració del Consell, o dels seus organismes autònoms en llocs, les competències dels quals, en matèria de personal, les exercisca la Conselleria de Justícia i Administracions Públiques, a través de la Direcció General d'Administració Autonòmica.
2. Estar en possessió del títol de batxiller, formació professional de segon grau, accés a la Universitat per a majors de 25 anys o equivalent.
3. Pertànyer al grup C1 (abans grup C). de l'administració del Consell.
4. Ocupar llocs vinculats a les àrees d'infància, joventut, discapacitat i 3ª edat.
Tercera. Criteris de selecció dels participants en els màster i cursos d'especialistes.
D'entre les sol·licituds, que reunisquen els requisits, se seleccionarà als admesos i s'ajustarà als criteris següents:
1. Temps exercit en llocs relacionats amb les àrees requerides.
2. Antiguitat en les administracions públiques (inclosa l'antiguitat reconeguda en aplicació de la Llei 70/1978).
3. No haver realitzat un altre màster o curs de les mateixes característiques.
4. En cas d'empat, es desempatarà per la lletra Z que determina l'orde d'actuació dels aspirants a les proves selectives d'ingrés, del mateix any de la convocatòria, de conformitat amb l'article 10.3 del Decret 33/1999, de 3 de març. Si persisteix l'empat, es desempatarà per sorteig.
El total de places de cada màster o curs es distribuirà proporcionalment entre les àrees d'actuació a què va dirigit, segons el nombre de sol·licituds rebudes per a cada una d'aquestes.
La selecció serà efectuada per una comissió, constituïda per a aquests efectes, que dependrà de la Comissió de Formació constituïda en l'àmbit de la Mesa General de Negociació de la Generalitat Valenciana.
Cada participant només podrà ser seleccionat per a una acció formativa en aquesta Convocatòria.
Quarta. Organització, programa, calendari i horari dels màsters
4.1. Organització
Els màsters tindran una estructura modular. Constaran de 170 hores lectives, presencials, repartides en els mòduls que es relacionen en l'annex I i una fase online.
Per a obtindre la qualificació d'aprovat en els mòduls, s'haurà de realitzar els exàmens corresponents a cada una de les matèries impartides. Els exàmens són tipus test, i es realitzen des de la plataforma de teleformació de la Universitat, en un termini d'un mes des que s'imparteix el mòdul. Per a la seua realització l'alumne disposa, a més de les classes magistrals i pràctiques dels professors experts en la matèria, del material que està disponible en aquesta.
L'assistència a les classes presencials és obligatòria en un 80% de cada mòdul, el professor-expert que imparteix cada una de les matèries, exigirà la realització d'una pràctica avaluable, per a la nota final del mòdul.
Per a l'obtenció del Títol de Màster Oficial l'alumne haurà d'elaborar un projecte fi de màster, amb defensa d'aquest davant un tribunal constituït a aquest efecte.
La data per a la finalització de la pràctica i la presentació del projecte fi de Màster, serà, en primera convocatòria, setembre de 2009 i, en segona convocatòria, febrer de 2010.
Els continguts dels màsters tenen un valor acadèmic de 60 crèdits ECTS.
1.2. Programa
El programa dels màsters es relacionen en l'annex I de la present Resolució.
1.3. Calendari i horari dels màsters.
Els màsters s'impartiran, en la seua etapa lectiva, entre novembre de 2008 i juliol de 2010, segons el calendari que es relaciona en l'annex I. Si bé es podrà modificar quan les circumstàncies ho exigisquen, o quan alguna de les institucions participants així ho proposen.
Les classes s'impartiran en sessions presencials: els divendres, de 17.00 hores a 21.00 hores, i els dissabtes, de 9.00 a 14.00 hores, i en sessions online, a través de la plataforma digital de la Universitat Catòlica Sant Vicent Màrtir de València.
Les classes presencials s'impartiran amb caràcter general, als locals de la seu de la Universitat Catòlica Sant Vicent Màrtir de València, Sant Joan Baptista, carrer Guillem de Castro 175, si bé es podrà fixar en altres llocs de celebració, quan les circumstàncies del mòdul així ho exigisquen, o quan alguna de les institucions participants així ho proposen.
Cinquena. Organització, programa, calendari i horari dels cursos d'especialistes
5.1. Organització
El model de currículum integra de forma significativa el component teòric i pràctic, i potencia els coneixements, habilitats, tècniques i sobretot les actituds de l'estudiant en el context real, en el marc quotidià i professional.
Els cursos tenen estructura modular. Constaran de 125 hores presencials o lectives i una fase online.
L'assistència a les classes presencials són obligatòries en un 80% per a obtindre la qualificació d'apte en aquest. A més, cada professor encarregat d'un dels mòduls podrà sol·licitar exercicis pràctics avaluables.
Per a poder obtindre el títol hauran de completar-se, la formació lectiva, la pràctica i presentar el treball d'investigació.
La data per a la finalització de les pràctiques i presentació de treball d'investigació, en primera convocatòria serà setembre de 2009 i, en segona convocatòria, desembre de 2009.
Els continguts dels cursos d'Especialista Universitari en Prevenció i Rehabilitació de Conductes Addictives tenen un valor de 30 crèdits ECTS.
5.2 Programa. El programa dels cursos es relacionen en l'annex I de la present resolució.
5.3. Calendari i horari dels cursos d'especialistes.
Els cursos d'especialistes universitaris s'impartiran, en la seua etapa lectiva, entre novembre de 2008 i juliol de 2009, segons el calendari que es relaciona en l'annex I, si bé es podrà modificar quan les circumstàncies l'exigisquen, o quan alguna de les institucions participants així ho proposen.
Les classes s'impartiran en sessions presencials: els divendres de 16.00 hores a 21.00 hores, i els dissabtes, de 9.00 a 14.00 hores. Les sessions online a través de la plataforma digital de la Universitat Catòlica Sant Vicent Màrtir de València.
Les classes presencials s'impartiran amb caràcter general, als locals de la seu de la Universitat Catòlica Sant Vicent Màrtir de València, Sant Joan Baptista, carrer Guillem de Castro, 175, si bé es podrà fixar en altres llocs de celebració, quan les circumstàncies del mòdul això ho exigisquen, o quan alguna de les institucions participants així ho proposen.
Sisena. Sol·licituds i termini de presentació
Les sol·licituds per als màsters i per als cursos d'especialistes universitaris s'ajustaran al model que figura en l'annex II de la present Resolució i podran remetre's per fax als números 472 411 039 i 468 277 462 o en qualsevol de les formes previstes en la Llei de Règim Jurídic de les Administracions Públiques i del Procediment Administratiu Comú, a l'Institut Valencià d'Administració Pública (IVAP), carrer Cronista Carreres, número 11-4t pis, 46709 València.
El termini de presentació serà de 10 dies, a comptar de del següent a la publicació de la present Resolució en el Diari Oficial de la Comunitat Valenciana.
Setena. Finançament
El cost de la matrícula dels alumnes seleccionats serà finançat en la seua totalitat per l'Institut Valencià d'Administració Pública (IVAP), a l'empara del contracte celebrat entre la Conselleria de Justícia i Administracions Públiques i la Universitat Catòlica Sant Vicent Màrtir de València.
Vuitena. Direcció i professorat del curs
Els màsters i cursos comptaran amb un/a director/a acadèmic a qui correspon el disseny, programació i coordinació de la gestió dels mòduls que s'imparteixen en aquests.
El professorat estarà integrat, preferentment, per professors d'universitat, i de persones de reconegut prestigi en les matèries objecte de la Convocatòria.
La Comissió de Seguiment del Màster integrada per representants de la Conselleria de Justícia i Administracions Públiques i de la Universitat Catòlica Sant Vicent Màrtir i té encomanades les funcions següents: seguiment de les activitats i programes previstos, així com la resolució de les controvèrsies que se susciten en l'execució d'aquest.
Nové. Títols i diplomes
Els participants que superen les proves i la presentació dels treballs que s'exigisquen a aquest efecte amb el nivell requerit, rebran el títol de Màster en Educació i Rehabilitació en Conductes Addictives, Màster en Atenció Integral a Persones amb Discapacitat Intel·lectual, Especialista Universitari en Prevenció de Conductes Addictives, Especialista Universitari en Rehabilitació de Conductes Addictives, Especialista Universitari en Animació Sociocultural, expedit per la Universitat Catòlica de València Sant Vicent Màrtir i el Certificat d'Aprofitament de l'Institut Valencià d'Administració Pública, que s'anotarà al Registre de Personal de la Direcció General d'Administració Autonòmica.
Per a l'obtenció del títol i del certificat caldrà, a més de la superació dels criteris que es fixen per a cada curs, l'assistència almenys a un 80% de les hores lectives que integren cada mòdul dels cursos. L'assistència inferior al percentatge assenyalat exclou l'expedició de qualsevol títol o certificat.
Desena. Informació addicional
Es podrà obtindre informació addicional sobre aquests cursos dirigint-se a l'Institut Valencià d'Administració Pública, c/ Cronista Carreres, número 11-4t 46734 València, telèfon 029989395, Web: http://www.just.gva.es/ivap/
València, 27 d'octubre de 2008.- El director general d'Administració Autonòmica: Pedro J. García Ribot.
ANNEX I
CRONOGRAMA MÀSTER OFICIAL EN EDUCACIÓ I REHABILITACIÓ EN CONDUCTES ADDICTIVES

CRONOGRAMA MÀSTER OFICIAL EN ATENCIÓ INTEGRAL A PERSONES AMB DISCAPACITAT INTEL·LECTUAL

CRONOGRAMA CURS ESPECIALISTA UNIVERSITARI EN PREVENCIÓ EN CONDUCTES ADDICTIVES


CRONOGRAMA CURS ESPECIALISTA EN REHABILITACIÓ EN CONDUCTES ADDICTIVES CURS 08/09

CRONOGRAMA ESPECIALISTA UNIVERSITARI EN PREVENCIÓ DE CONDUCTES ADDICTIVES

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
ANEXO I
CRONOGRAMA MÁSTER OFICIALEN EDUCACIÓN Y REHABILITACIÓN EN CONDUCTAS ADICTIVAS

CRONOGRAMA MÁSTER OFICIAL EN ATENCIÓN INTEGRAL A PERSONAS CON DISCAPACIDAD INTELECTUAL

CRONOGRAMA CURSO ESPECIALISTA UNIVERSITARIO EN PREVENCIÓN EN CONDUCTAS ADICTIVAS


CRONOGRAMA CURSO ESPECIALISTA EN REHABILITACIÓN EN CONDUCTAS ADICTIVAS CURSO 08/09

CRONOGRAMA ESPECIALISTA UNIVERSITARIO EN PREVENCION DE CONDUCTAS ADICTIVAS
